Diari Oficial de la Generalitat Valenciana


Sumari del DOGV 9999, del 04-12-2024 (2024/12080)

ACORD de 3 de desembre de 2024, del Consell, per la qual s’autoritza una transferència de crèdit entre capítols del programa pressupostari 542M00 de la Conselleria d’Innovació, Indústria, Comerç i Turisme, i l’habilitació d’una nova línia de transferència a l’entitat Societat de Projectes per a la Transformació Digital SA, per import de 815.070,00 euros (expedient 11.013/24).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9999

Data del DOGV
:   04-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12909

CVE
:   ZHCM-J-7522-98798

Data del document
:   03-12-2024

Organisme emissor
:   Conselleria d'Hisenda i Economia

Tipus de document
:   Acord

La Llei 8/2023, de 27 de desembre, de Pressupostos de la Generalitat per a l’exercici 2024, estableix en el programa 542M00 «MRR. Transformació digital i tecnològica» una dotació en el seu capítol II, per import de 5.195.360 euros, orientada a finançar l’execució del projecte Techfalab.

La Secretaria d’Estat de Digitalització i Intel·ligència Artificial del Ministeri d’Assumptes Econòmics i Transformació Digital, mitjançant la Resolució de 27 de juliol de 2023, va realitzar una transferència a la Comunitat Valenciana, per import de 3.896.467,00 euros, import que garantia el finançament del 75% del projecte Techfalab, compartit amb les comunitats autònomes de La Rioja, Navarra, Cantàbria, Aragó i Catalunya.

En virtut del règim de cofinançament establit en la dita resolució, a la Comunitat Valenciana correspondria aportar de forma condicionada el 25% restant del cost del projecte, xifrat en 1.298.893,00 euros.

Malgrat aquest règim de cofinançament, l’import global dels crèdits afectes al citat projecte (fons finalistes+fons associats) va ser inclòs erròniament en la Llei 8/2023, de Pressupostos de la Generalitat per a l’exercici 2024, com a ingrés finalista al 100%.

Esta situació ha estat esmenada a través dels expedients de modificació de crèdits 06.043/24 I i II , aprovats per un acord de 15 d’octubre del Consell.

Per la seua part, la Direcció General d’Innovació informa que, donat el temps transcorregut entre la convocatòria, l’aprovació del projecte i l’efectiva realització de la transferència en els últims dies de 2023 ha ocasionat la introducció de variacions en el plantejament inicial, per la qual cosa les sis comunitats autònomes participants van presentar conjuntament una proposta modificada en gener de 2024 que actualment és objecte d’execució.

En virtut d’això, la titular de la Conselleria d’Innovació, Indústria, Comerç i Turisme va dictar, en data 12 de setembre de 2024, una resolució per a designar a la Societat de Projectes per a la Transformació Digital, SA, com a entitat instrumental per a participar juntament amb la Conselleria en l’esmentat projecte.

Aquest fet motiva que, per a una millor gestió dels fons i execució del projecte, una part dels crèdits haja de ser gestionat per la citada mercantil, i a tal efecte proposa una transferència de crèdits des del capítol II del programa 542M00 «MRR. Transformació digital i tecnològica» al capítol IV del referit programa, orientada a l’habilitació d’una nova línia de transferència a la Societat de Projectes per a la Transformació Digital, SA, per un import de 815.070,00 euros, amb origen en els fons condicionats aportats per la Generalitat en el capítol II del referit programa.

A este efecte i en virtut del que es disposa en els articles 21, 23 i 26 de la Llei de Pressupostos de la Generalitat per a l'exercici 2024, a proposta de la Conselleria d'Hisenda i Economia, prèvia deliberació, el Consell:

ACORDA

*Primer*

Autoritzar una minoració de crèdit en els fons condicionats de l’aplicació pressupostària R57016180.409P52.5.UP08579748, per import de 815.070,00 euros.

*Segon*

Autoritzar un increment de crèdit en l’aplicació pressupostària W35640745.041L18.2.GX72510370, per import de 815.070,00 euros.

*Tercer*

a conseqüència de l’increment de crèdit assenyalat en l’apartat anterior s’habilita una nova línia de transferència corrent en el programa 542M00 «MRR. Transformació Digital i Tecnològica» a la Societat de Projectes per a la Transformació Digital, SA, amb el detall que s’assenyala a continuació:

|  |  |  |
| --- | --- | --- |
| Codi Línia: X0159 | Denominació línia: Transferències SPTD MRR Programa RETECH-Techfalab. | Cap.: 4 |
| Import:     815.070,00 | Beneficiaris previstos: Societat de Projectes per a la Transformació Digital, SA | |
| Mode de concessió:  Transferència a organismes i entitats de la Generalitat.  Publicar Dades: si | Descripció y Finalitat: Suport a SPTD per al finançament amb fons propis GVA de les accions a desenvolupar com a entitat instrumental del programa RETECH- Techfalab. | |
| Aportació Generalitat no condicionada:                     0,00  Aportació externa: origen: import Ap. Cond. G                                                    815.070,00  Total finançament afectat                                                                                                                       815.000,00 | | |

  

*Quart*

A conseqüència de la transferència de crèdits es modifiquen les dades que, en la rúbrica 701.94 » de la fitxa FP3 del programa 542M00, fan referència al codi de fons MR23000001 «C.13.I01 Impuls a la pime. Emprenedoria» , que resta tal com segueix:

|  |  |  |  |  |  |  |
| --- | --- | --- | --- | --- | --- | --- |
| Codi. ingrés | Codi fons | Origen / Destí del finançament | Cap. | Línia | Import ingrés | Import despesa afectada |
| 70104 |  | T. Estat. Àrea d’Assumptes Econòmics i Transformació Digital. MRR. |  |  | 80.692.879,00 | 24.571.659,00 |
|  | MR22000001 | C13.I01 Impuls a la pime. Emprenedoria. | 2 | - | 3.896.467,00 | 4.380.220,00 |
|  |  |  | 4 | X0159 |  | 815.070,00 |
|  | MR23000002 | C12.I01 Espais de dades sectorials. | 7 | S1471 | 5.442.200,00 | 5.442.200,00 |
|  | MR23000003 | C16.I01 Estratègia Nacional d’Intel·ligència Artificial. | 7 | S1470 | 6.418.125,00 | 6.418.125,00 |

  

*Quint*

Autoritzar un increment de crèdit, en el pressupost de l'entitat 040 «Societat de Projectes per a la Transformació Digital, SA» que implica:

1. Un increment en el pressupost d’ingressos en el seu capítol IV, per import de 815.070,00 euros.

2. Un increment en el pressupost de despeses en el seu capítol II, per import de 815.070,00 euros.

  

València, 3 de desembre de 2024

Susana Camarero Benítez

Consellera secretària